Beshinchi doza sifatida Sinovac, BioNTech yoki Turkiyaning Turkovac vaksinasini olish mumkin. Foto: AP Turkiyada koronavirusga qarshi vaksinaning to‘rt dozasini qabul qilganlarga beshinchi dozani olishga ruxsat berildi, deb yozadi Daily Sabah. "Kamida uch oy avval Xitoyning Sinovac vaksinasidan ikki doza va BioNTech vaksinasidan ikki doza olganlar beshinchi dozani qabul qilishlari mumkin", - deyiladi xabarda. Beshinchi doza sifatida Sinovac, BioNTech yoki Turkiyaning Turkovac vaksinasini olish mumkin. Ma’lumot berilishicha, Turkiyada 18 yoshdan katta aholining 83,26 foizi vaksinaning ikki dozasi bilan emlangan. Mamlakatda o‘tgan sutkada koronavirus yuqtirish bilan bog‘liq 44,9 mingta yangi holat aniqlangan.